RO

Bruxelles, 10.12.2010

COM(2010) 729 final

2010/0349 (COD)

Propunere de

DIRECTIVĂ A PARLAMENTULUI EUROPEAN ŞI A CONSILIULUI

cu privire la sistemul de frânare al tractoarelor agricole sau forestiere pe roţi

(Text codificat)

EXPUNERE DE MOTIVE

1. În contextul unei Europe a cetăţenilor, Comisia acordă o mare importanţă simplificării şi clarităţii dreptului Uniunii în scopul de a-l face mai lizibil şi mai accesibil cetăţeanului, oferindu-i astfel posibilităţi sporite de a face uz de drepturile specifice care îi sunt conferite.

Dar acest obiectiv nu va putea fi atins atât timp cât va persista un număr mult prea mare de dispoziţii care, fiind modificate de nenumărate ori şi adeseori în mod substanţial, se găsesc dispersate parte în actul originar, parte în actele modificatoare ulterioare. Astfel, pentru a identifica dispoziţiile în vigoare, este necesară o muncă de cercetare şi de comparare a unui număr mare de acte.

Prin urmare, claritatea şi transparenţa dreptului depind şi de codificarea legislaţiei adeseori modificată.

2. La 1 aprilie 1987, Comisia a dat instrucţiuni [1] serviciilor sale de a realiza codificarea tuturor actelor cel mai târziu după a zecea lor modificare, menţionând că este vorba despre o cerinţă minimală şi că, în vederea clarităţii şi a bunei înţelegeri a dispoziţiilor acestora, serviciile responsabile ar trebui să codifice textele la intervale şi mai scurte.

3. Concluziile preşedinţiei Consiliului European de la Edimbourg, din decembrie 1992, au confirmat aceste imperative [2], subliniind importanţa codificării care asigură o securitate juridică în ceea ce priveşte dreptul aplicabil la un moment dat în legătură cu o problemă specifică.

Codificarea trebuie realizată respectând cu stricteţe procedura normală de adoptare a actelor Uniunii.

Întrucât nici o modificare de substanţă nu poate fi introdusă în actele care fac obiectul codificării, Parlamentul European, Consiliul şi Comisia au convenit, prin acordul interinstituţional din 20 decembrie 1994, că, în vederea adoptării rapide a actelor codificate, ar putea fi utilizată o procedură accelerată.

4. Obiectul prezentei propuneri este codificarea directivei Directiva 76/432/CEE a Consiliului din 6 aprilie 1976 de apropiere a legislaţiilor statelor membre cu privire la sistemul de frânare al tractoarelor agricole sau forestiere pe roţi [3]. Noua directivă se substituie diverselor acte care îi sunt încorporate [4]; prezenta propunere păstrează în totalitate conţinutul actelor astfel codificate şi se limitează la a le regrupa, aducând numai modificările de formă cerute de însăşi operaţia de codificare.

5. Prezenta propunere de codificare a fost elaborată pe baza unei consolidări prealabile, în toate limbile oficiale, a textului directivei 76/432/CEE şi a actelor care care o modifică, efectuată prin intermediul unui sistem informatic, de către Oficiul pentru Publicaţii al Uniunii Europene. În cazul articolelor renumerotate, corelaţia între vechea numerotare şi cea nouă este prezentată în tabelul de corespondenţă din anexa VII la directiva codificată.

76/432/CEE (adaptat)

2010/0349 (COD)

Propunere de

DIRECTIVĂ A PARLAMENTULUI EUROPEAN ŞI A CONSILIULUI

cu privire la sistemul de frânare al tractoarelor agricole sau forestiere pe roţi

(Text codificat)

(Text cu relevanţă pentru SEE)

PARLAMENTUL EUROPEAN ŞI CONSILIUL UNIUNII EUROPENE,

având în vedere Tratatul privind funcţionarea Uniunii Europene, în special articolul 114 ,

având în vedere propunerea Comisiei Europene,

după transmiterea proiectului de act legislativ către parlamentele naţionale,

având în vedere avizul Comitetului Economic şi Social European [5],

hotărând în conformitate cu procedura legislativă ordinară,

întrucât:

(1) Directiva 76/432/CEE a Consiliului din 6 aprilie 1976 de apropiere a legislaţiilor statelor membre cu privire la sistemul de frânare al tractoarelor agricole sau forestiere pe roţi [6] a fost modificată de mai multe ori şi în mod substanţial [7]. Este necesar, din motive de claritate şi de raţionalizare, să se codifice directiva menţionată.

76/432/CEE considerentul 1 (adaptat)

(2) Directiva 76/432/CEE este una dintre directivele speciale care fac parte din sistemul de omologare CE de tip prevăzut de Directiva 74/150/CEE a Consiliului înlocuită prin Directiva 2003/37/CE a Parlamentului European şi a Consiliului din 26 mai 2003 privind omologarea de tip a tractoarelor agricole sau forestiere, a remorcilor acestora şi a echipamentului remorcat interschimbabil, împreună cu sistemele, componentele şi unităţile lor tehnice separate de abrogare a Directivei 74/150/CEE [8] şi stabileşte cerinţele tehnice referitoare la sistemele de frânare. Cerinţele tehnice respective vizează apropierea legislaţiilor statelor membre astfel încât procedura de omologare CE de tip prevăzută de Directiva 2003/37/CE să poată fi aplicată pentru fiecare tip de tractor. Prin urmare, dispoziţiile Directivei 2003/37/CE privind tractoarele agricole sau forestiere, remorcile acestora şi echipamentul remorcat interschimbabil, împreună cu sistemele, componentele şi unităţile lor tehnice separate, se aplică prezentei directive.

(3) Prezenta directivă nu trebuie să aducă atingere obligaţiilor statelor membre privind termenele de transpunere în dreptul intern a directivelor menţionate în anexa VI, partea B,

76/432/CEE (adaptat)

ADOPTĂ PREZENTA DIRECTIVĂ:

Articolul 1

(1) Se înţelege prin "tractor agricol sau forestier" orice vehicul cu motor, pe roţi sau şenile, şi care are cel puţin două axe, a cărui funcţie constă în mod esenţial în forţa sa de tracţiune şi care este special conceput pentru tractarea, împingerea, purtarea sau acţionarea anumitor utilaje, maşini sau remorci destinate să fie folosite în exploatarea agricolă sau forestieră. Acesta poate fi amenajat pentru a transporta o încărcătură şi însoţitori.

82/890/CEE Art. 1, alin. (1) (adaptat)

1 97/54/CE Art. 1

(2) Prezenta directivă se aplică numai tractoarelor definite la alineatul (1), care sunt prevăzute cu pneuri şi au o viteză maximă prin construcţie între 6 şi 1 40 km/h.

96/63/CE (adaptat)

Articolul 2

(1) În cazul în care tractoarele sunt conforme cu cerinţele prevăzute de prezenta directivă statele membre nu pot , din motive legate de sistemele de frânare, :

(a) refuza, pentru o categorie de tractoare, acordarea omologării CE de tip sau acordarea omologării naţionale de tip, sau

(b) refuza înmatricularea sau interzice vânzarea sau punerea în circulaţie a tractoarelor.

(2) Statele membre

pot refuza acordarea omologării naţionale de tip pentru o categorie de tractoare

din motive legate de sistemele de frânare, dacă nu sunt respectate cerinţele stabilite în prezenta directivă.

76/432/CEE (adaptat)

Articolul 3

Statele membre nu pot interzice utilizarea tractoarelor din motive referitoare la sistemele de frânare, în cazul în care respectivele tractoare sunt dotate cu dispozitivele prevăzute în anexele I-IV şi în care respectivele dispozitive îndeplinesc cerinţele care figurează în respectivele anexe.

Articolul 4

Statul membru care a procedat la omologarea CE de tip ia măsurile necesare pentru a fi informat în legătură cu orice modificare a unuia dintre elementele sau a uneia dintre caracteristicile menţionate în anexa I punctul 1.1. Autorităţile competente ale acestui stat membru decid dacă pentru tipul de tractor modificat trebuie să se procedeze la noi încercări însoţite de un nou proces-verbal. În cazul în care din încercări reiese că cerinţele din prezenta directivă nu sunt respectate, modificarea nu se autorizează.

Articolul 5

Modificările necesare pentru adaptarea cerinţelor din anexele I - V la progresul tehnic se adoptă în conformitate cu procedura menţionată la articolul 20, alineatul (3) din Directiva 2003/37/CE.

Articolul 6

Comisiei îi sunt comunicate de către statele membre textele principalelor dispoziţii de drept intern pe care le adoptă în domeniul reglementat de prezenta directivă.

Articolul 7

Directiva 76/432/CEE, astfel cum a fost modificată prin directivele menţionate în anexa VI, partea A, se abrogă, fără a aduce atingere obligaţiilor statelor membre în ceea ce priveşte termenele de transpunere în dreptul intern şi de aplicare a directivelor menţionate în anexa VI, partea B.

Trimiterile la directiva abrogată se înţeleg ca trimiteri la prezenta directivă şi se citesc în conformitate cu tabelul de corespondenţă din anexa VII.

Articolul 8

Prezenta directivă intră în vigoare în a douăzecea zi de la data publicării în Jurnalul Oficial al Uniunii Europene.

Se aplică de la [...].

76/432/CEE

Articolul 9

Prezenta directivă se adresează statelor membre.

Adoptată la

Pentru Parlamentul European Pentru Consiliu

Preşedintele Preşedintele

76/432/CEE (adaptat)

ANEXA I

DEFINIŢII, CERERE PENTRU OMOLOGARE CE DE TIP, OMOLOGARE CE DE TIP, CERINŢE DE CONSTRUCŢIE ŞI DE MONTAJ

76/432/CEE

1. DEFINIŢII

1.1. Tip de tractor din punctul de vedere al sistemului de frânare

„Tip de tractor din punctul de vedere al sistemului de frânare”: tractoarele care nu prezintă diferenţe esenţiale între ele, aceste diferenţe putând exista, în principal, în următoarele puncte:

76/432/CEE (adaptat)

1.1.1. masă proprie, aşa cum este definită la punctul 1.18

1.1.2. masă maximă, aşa cum este definită la punctul 1.16

1.1.3. repartiţia masei pe axe

1.1.4. masă maximă tehnic admisibilă pe fiecare axă

76/432/CEE

1.1.5. viteză maximă prin construcţie

1.1.6. dispozitiv de frânare de tip diferit (în special prezenţa sau nu a echipamentului pentru frânarea unei remorci)

1.1.7. numărul şi dispunerea axelor frânate

1.1.8. tip de motor

1.1.9. demultiplicare totală a transmisiei corespunzătoare vitezei maxime

1.1.10. dimensiunile pneurilor axelor frânate

1.2. Dispozitiv de frânare

„Dispozitiv de frânare”: ansamblul organelor care au ca funcţie diminuarea sau anularea progresivă a vitezei unui tractor în mers sau menţinerea acestuia imobil, dacă este deja oprit. Aceste funcţii se specifică la punctul 4.1.2. Dispozitivul se compune din comandă, transmisie şi frâna propriu-zisă.

1.3. Frânare reglabilă

„Frânare reglabilă”: o frânare în timpul căreia, în cadrul câmpului de funcţionare normală a dispozitivului, fie în timpul apăsării, fie în timpul eliberării frânelor:

1.3.1. conducătorul poate, în orice moment, să crească sau să diminueze forţa de frânare prin acţionare asupra comenzii;

1.3.2. forţa de frânare acţionează în acelaşi sens cu acţionarea asupra comenzii (funcţionare uniformă);

1.3.3. se poate proceda cu uşurinţă la reglarea suficient de fină a forţei de frânare.

1.4. Comandă

„Comandă”: piesa acţionată direct de către conducător pentru a furniza transmisiei energia necesară pentru frânare sau pentru a o controla. Acea energie poate fi fie energia musculară a conducătorului, fie o altă sursă de energie controlată de conducător sau o combinaţie a acestor diverse categorii de energie.

1.5. Transmisie

„Transmisie”: ansamblul elementelor cuprinse între comandă şi frână care le leagă în mod funcţional. Transmisia poate fi mecanică, hidraulică, pneumatică, electrică sau mixtă. Când frânarea este asigurată sau asistată de o sursă de energie independentă de conducător, dar controlată de el, rezerva de energie pe care o cuprinde dispozitivul face parte, de asemenea, din transmisie.

1.6. Frână

„Frână”: organul unde se dezvoltă forţele care se opun mişcării tractorului. Frâna poate fi de tip frână cu fricţiune (când forţele iau naştere din frecarea a două piese în mişcare relativă aparţinând amândouă tractorului), frână electrică (atunci când forţele iau naştere prin acţiunea electromagnetică dintre două elemente în mişcare relativă – care nu se ating – aparţinând amândouă tractorului), frână cu fluid (când forţele se dezvoltă prin acţiunea unui fluid care se găseşte între două elemente în mişcare relativă aparţinând amândouă tractorului), frână de motor (când forţele provin dintr-o creştere artificială a acţiunii de frânare a motorului care se transmite roţilor).

Un dispozitiv care blochează mecanic sistemul de transmisie al tractorului, dar care nu poate fi utilizat când tractorul este în mişcare, este considerat frână de staţionare.

1.7. Dispozitiv de frânare de diferite tipuri

„Dispozitiv de frânare de diferite tipuri”: dispozitivele care prezintă între ele diferenţe esenţiale, aceste diferenţe putând exista, în special, în următoarele puncte:

1.7.1. dispozitive la care unul sau mai multe elemente au caracteristici diferite, în special în ceea ce priveşte materialele, forma sau dimensiunea;

1.7.2. dispozitive ale căror elemente sunt combinate diferit.

1.8. Element al unui dispozitiv de frânare

„Element al unui dispozitiv de frânare”: una dintre componentele separate al căror ansamblu formează dispozitivul de frânare.

1.9. Frânare continuă

„Frânare continuă”: frânarea unui ansamblu de vehicule obţinută cu ajutorul unei instalaţii având următoarele caracteristici:

1.9.1. organ unic de comandă pe care conducătorul, aflându-se pe locul său de conducere, îl acţionează progresiv, printr-o singură manevră;

1.9.2. energia utilizată pentru frânarea vehiculelor ce constituie ansamblul este furnizată de aceeaşi sursă de energie (care poate fi forţa musculară a conducătorului);

1.9.3. instalaţia de frânare asigură, în mod simultan sau convenabil decalat, frânarea fiecăruia dintre vehiculele care formează ansamblul, indiferent care este poziţia lor relativă.

1.10. Frânare semicontinuă

„Frânare semicontinuă”: frânarea ansamblurilor de vehicule, obţinută cu ajutorul unei instalaţii având următoarele caracteristici:

1.10.1. organ de comandă unic, pe care conducătorul, aflându-se la locul său de conducere, îl acţionează progresiv, printr-o singură manevră;

1.10.2. energia utilizată pentru frânarea vehiculelor care constituie ansamblul este furnizată de mai multe surse de energie diferite (una putând fi forţa musculară a conducătorului);

1.10.3. instalaţia de frânare asigură în mod simultan sau convenabil decalat, frânarea fiecăruia dintre vehiculele ce formează ansamblul, indiferent de poziţia lor relativă.

1.11. Frânare independentă asistată

„Frânare independentă asistată”: frânarea unui ansamblu de vehicule, obţinută cu ajutorul unor dispozitive care prezintă următoarele caracteristici:

1.11.1. comanda frânei vehiculului tractor este independentă de cea pentru frânarea vehiculelor remorcate; aceasta din urmă se montează întotdeauna pe tractor în aşa fel încât să poată fi uşor acţionată de către conducător de la locul său de conducere;

1.11.2. energia utilizată pentru frânarea vehiculelor remorcate nu poate fi forţa musculară a conducătorului.

1.12. Frânare independentă

„Frânare independentă”: frânarea unui ansamblu de vehicule, obţinută cu ajutorul unor dispozitive care prezintă următoarele caracteristici:

1.12.1. comanda frânei vehiculului tractor este independentă de cea pentru frânarea vehiculelor remorcate; aceasta din urmă se montează întotdeauna pe tractor în aşa fel încât să poată fi uşor acţionată de către conducător de la locul său de conducere;

1.12.2. energia utilizată pentru frânarea vehiculelor remorcate este forţa musculară a conducătorului.

1.13. Frânare automată

„Frânare automată”: frânarea vehiculului sau a vehiculelor remorcate, care intervine automat în cazul unei desprinderi de elemente ale ansamblului de vehicule cuplate, inclusiv în cazul ruperii atelajului, fără să fie anulată eficacitatea frânării restului ansamblului.

1.14. Frânare prin inerţie

„Frânare prin inerţie”: frânarea realizată prin utilizarea forţelor care se produc când vehiculul remorcă se apropie de tractor.

76/432/CEE (adaptat)

1.15. Tractor încărcat

„Tractor încărcat”: dacă nu există indicaţii speciale, se înţelege tractorul încărcat astfel încât să atingă masa sa maximă.

1.16. Masă maximă

„ Masă maximă”: masa maximă tehnic admisibilă declarată de către constructor (această masă poate fi superioară masei maxime autorizate).

1.17. Tractor neîncărcat

„Tractor neîncărcat”: tractorul în stare de mers, cu rezervoarele şi radiatorul pline, cu conducător cu o greutate de 75 kilograme, fără însoţitori, accesorii opţionale sau încărcătură.

1.18. Masă proprie

„ Masă proprie”: masa tractorului neîncărcat.

2. CERERE PENTRU OMOLOGARE CE DE TIP

2.1. Cererea pentru omologarea CE de tip a unui tip de tractor în ceea ce priveşte sistemul de frânare trebuie să fie prezentată de către constructor sau de către mandatarul său.

76/432/CEE

2.2. Aceasta trebuie să fie însoţită de documentele menţionate mai jos, în trei exemplare, şi de următoarele indicaţii:

2.2.1. descrierea tipului de tractor în ceea ce priveşte indicaţiile menţionate la punctele 1.1.1 – 1.1.10. Trebuie să fie specificate numerele şi/sau simbolurile atribuite tipului de tractor de constructor sau de mandatarul său;

2.2.2. borderou cu elementele ce formează dispozitivul de frânare, identificate corespunzător;

2.2.3. schema dispozitivului de frânare, cu indicarea poziţiei fiecăruia dintre aceste elemente pe tractor, pentru a permite reperarea şi identificarea diferitelor elemente.

2.3. În plus, mai trebuie prezentat:

2.3.1 un tractor reprezentativ pentru tipul de tractor ce urmează a fi recepţionat;

2.3.2. la cerere, desene în format maximum A4 (210 × 297 mm) sau pliate în acest format şi desenate la o scară adecvată.

76/432/CEE (adaptat)

3. OMOLOGAREA CE DE TIP

Se completează o fişă conform modelului din anexa V şi se anexează la fişa de omologare CE de tip.

76/432/CEE

1 96/63/CE Art. 1 şi Anexa 1, punctul 1

4. CERINŢE DE CONSTRUCŢIE ŞI MONTAJ

4.1. Generalităţi

4.1.1. Dispozitiv de frânare

4.1.1.1. Dispozitivul de frânare trebuie să fie conceput, construit şi montat astfel încât, în condiţii normale de utilizare şi în pofida vibraţiilor la care poate fi supus, tractorul să poată îndeplini cerinţele de mai jos.

4.1.1.2. În mod special, dispozitivul de frânare trebuie să fie conceput, construit şi montat astfel încât să reziste la fenomenele de coroziune şi de îmbătrânire care se produc în timpul utilizării şi care ar putea conduce la pierderi subite de eficacitate în frânare.

4.1.2. Funcţiile dispozitivului de frânare

Dispozitivul de frânare definit la punctul 1.2 trebuie să îndeplinească următoarele condiţii:

4.1.2.1. Frâna de serviciu

4.1.2.1.1. Frâna de serviciu trebuie să permită controlul mişcării tractorului şi oprirea sa într-un mod sigur, rapid şi eficient. la vitezele admise prin construcţie, cu toată încărcătura autorizată şi în pantă ascendentă sau descendentă. Acţionarea sa trebuie să fie reglabilă. Aceste condiţii sunt considerate ca îndeplinite dacă se respectă cerinţele de la anexa II.

Conducătorul trebuie să poată acţiona frâna de pe scaunul său, păstrând controlul organului de direcţie al tractorului cu cel puţin o mână. Frâna de serviciu a tractorului poate fi compusă dintr-un dispozitiv dreapta şi un dispozitiv stânga. Acestea trebuie fie solidare, astfel încât să fie acţionate printr-o singură manevră. Această legătură trebuie să se poată desface.

Fiecare dintre dispozitive, dreapta sau stânga, trebuie să aibă un sistem de reglare fie manual, fie automat, astfel încât să se poată efectua un reglaj uşor al sistemului de echilibrare a frânelor.

4.1.2.2. Frâna de staţionare

4.1.2.2.1. Frâna de staţionare trebuie să permită menţinerea tractorului imobil pe o pantă ascendentă sau descendentă, chiar în absenţa conducătorului, elementele active rămânând astfel menţinute în poziţie de apăsare cu ajutorul unui dispozitiv cu acţiune pur mecanică. Acest lucru poate fi obţinut cu ajutorul unei frâne care acţionează asupra transmisiei. Conducătorul trebuie să poată obţine această frânare de la locul său, fiind admisă o acţionare repetată pentru a se atinge eficacitatea prevăzută.

4.2. Caracteristici ale dispozitivelor de frânare

4.2.1. Ansamblul dispozitivelor de frânare cu care este dotat tractorul trebuie să îndeplinească condiţiile impuse pentru frâna de serviciu şi de staţionare.

4.2.2. Dispozitivele care asigură frânarea de serviciu şi de staţionare pot avea părţi comune, sub rezerva îndeplinirii următoarelor cerinţe:

4.2.2.1. trebuie să existe cel puţin două comenzi, independente una de cealaltă, uşor accesibile conducătorului de la locul său; această exigenţă trebuie să poată fi respectată chiar dacă conducătorul poartă centură de siguranţă;

4.2.2.2. în cazul ruperii vreunui element al dispozitivului de frânare, altul decât frânele (în sensul de la punctul 1.6) sau a oricărei alte defecţiuni a dispozitivului de frânare de serviciu (funcţionare defectuoasă, epuizare parţială sau totală a unei rezerve de energie), trebuie să fie posibilă oprirea progresivă a tractorului până la oprirea totală cu o deceleraţie cel puţin egală cu 50 % din valoarea prevăzută în anexa II punctul 2.1.1.

Condiţia de mai sus trebuie realizată printr-o frânare reziduală pe roţile situate de o parte şi de alta a planului longitudinal median (fără ca tractorul să-şi părăsească traiectoria).

Pentru aplicarea prezentului punct, ansamblurile levier-camă sau similare, prin care sunt acţionate frânele, nu sunt considerate ca fiind eventual supuse rupturii.

4.2.3. Chiar şi atunci când se apelează la o altă energie decât forţa musculară a conducătorului, sursa de energie (de exemplu pompă hidraulică, compresor de aer etc.) poate fi unică dacă sunt îndeplinite cerinţele de la punctul 4.2.2.

4.2.4. Dispozitivul de frânare de serviciu trebuie să acţioneze cel puţin asupra roţilor unei axe.

4.2.5. Acţiunea de frânare a dispozitivului de frânare de serviciu trebuie să fie repartizată între roţile aceleiaşi axe simetric în raport cu planul longitudinal median al tractorului.

4.2.6. Dispozitivul de frânare de serviciu şi dispozitivul de frânare de staţionare trebuie să acţioneze pe suprafeţe frânate legate permanent de roţi prin intermediul unor piese suficient de solide. Nici o suprafaţă frânată nu trebuie să poată fi decuplată de roţi. 1 Atunci când frânarea se exercită în mod normal pe mai multe axe, o axă poate fi decuplată, cu condiţia să fie recuplată automat prin acţionarea frânei de serviciu şi ca, în cazul în care sistemul de recuplare nu funcţionează, aceasta să fie făcută automat.

Când frânarea se exercită pe o singură axă, diferenţialul nu trebuie montat între frâna de serviciu şi roată; când frânarea se exercită pe două axe, diferenţialul poate fi montat între frâna de serviciu și roată, pe una dintre cele două axe.

4.2.7. Uzura frânelor trebuie să poată fi uşor compensată printr-un sistem de reglare manual sau automat. În plus, comanda şi elementele transmisiei şi ale frânelor trebuie să aibă o rezervă de cursă astfel încât, după încălzirea frânelor sau după un anumit grad de uzură a garniturilor, eficienţa frânării să fie asigurată fără necesitatea unui reglaj imediat.

4.2.8. La dispozitivele de frânare cu transmisie hidraulică, orificiile de umplere a rezervoarelor cu lichid trebuie să fie uşor accesibile; în plus, recipientele care conţin rezerva de lichid trebuie să fie realizate astfel încât să permită un control uşor al nivelului rezervei, fără să fie necesară deschiderea lor.

4.2.9. Orice tractor dotat cu frână acţionată pornind de la un rezervor de energie trebuie să fie prevăzut – în cazul în care frânarea cu eficacitatea prevăzută este imposibilă fără intervenţia energiei acumulate – cu un dispozitiv de alarmă pe lângă manometru, care să indice optic sau acustic faptul că energia dintr-o parte oarecare a instalaţiei în amonte de distribuitor a scăzut la o valoare egală sau mai mică de 65 % din valoarea sa normală. Acest dispozitiv trebuie branşat direct şi permanent la circuit.

4.2.10. Fără a aduce atingere condiţiilor impuse la punctul 4.1.2.1, când pentru funcţionarea unui dispozitiv de frânare este indispensabilă intervenţia unei surse auxiliare de energie, rezerva de energie trebuie să fie de aşa natură încât, în cazul în care se opreşte motorul, eficacitatea frânării să rămână suficientă pentru a permite oprirea tractorului în condiţiile prevăzute.

4.2.11. Serviciile auxiliare nu pot să-şi preia energia decât în condiţiile în care funcţionarea lor nu conduce, nici chiar în caz de avarie a sursei de energie, la diminuarea rezervelor de energie care alimentează dispozitivele de frânare sub nivelul indicat la punctul 4.2.9.

_______________

ANEXA II

ÎNCERCĂRI PRIVIND FRÂNAREA ŞI PERFORMANŢELE DISPOZITIVELOR DE FRÂNARE

1. ÎNCERCĂRI PRIVIND FRÂNAREA

1.1. Generalităţi

76/432/CEE

1 96/63/CE Art. 1 şi Anexa 1, punctul 2

1.1.1. 1 Eficacitatea unei frâne de serviciu se bazează pe distanţa de frânare calculată cu formula stabilită la punctul 2.1.1.1. Distanţa de frânare este distanţa parcursă de tractor din momentul în care conducătorul începe să acţioneze comanda dispozitivului până în momentul în care tractorul se opreşte.

76/432/CEE

Eficacitatea unui dispozitiv de frânare de staţionare se bazează pe capacitatea de a menţine tractorul imobil pe o pantă ascendentă sau descendentă.

1.1.2. Pentru omologarea de tip a oricărui tractor, eficacitatea de frânare se măsoară în urma încercărilor la drum; aceste încercări trebuie să fie efectuate în următoarele condiţii:

76/432/CEE (adaptat)

1.1.2.1. tractorul trebuie să se afle în condiţiile de masă indicate pentru fiecare tip de încercare. Aceste condiţii trebuie să fie indicate în procesul-verbal al încercării;

76/432/CEE

1.1.2.2. în timpul încercărilor, forţa exercitată asupra comenzii pentru obţinerea eficacităţii prevăzute nu trebuie să depăşească valoarea de 60 daN pentru comenzile de picior şi 40 daN pentru comenzile de mână;

1.1.2.3. drumul trebuie să aibă o suprafaţă care să asigure condiţii bune de aderenţă;

1.1.2.4. încercările trebuie efectuate în absenţa vântului care ar putea influenţa rezultatele;

1.1.2.5. la începutul încercărilor, pneurile trebuie să fie reci şi să aibă presiunea prevăzută pentru sarcina suportată efectiv de roţi în condiţii de staţionare;

1.1.2.6. eficacitatea prevăzută trebuie să se obţină fără blocajul roţilor, fără ca tractorul să-şi părăsească traiectoria şi fără vibraţii anormale.

1.1.3. În timpul încercărilor, tractorul este dotat cu eventualele părţi ale dispozitivelor de frânare prevăzute de către constructor pentru vehiculele remorcate, aşa cum sunt definite în anexa I punctele 1.9 – 1.12.

1.2. Încercare de tip 0

(încercare obişnuită de eficacitate cu frânele la rece)

1.2.1. Generalităţi

1.2.1.1. Frânele trebuie să fie reci la începutul încercării. O frână este considerată ca fiind rece dacă este îndeplinită una dintre condiţiile următoare:

1.2.1.1.1. temperatura măsurată pe disc sau în exteriorul tamburului este mai mică de 100 °C;

1.2.1.1.2. în cazul frânelor complet încorporate, inclusiv frânele imersate în ulei, temperatura măsurată la exteriorul carterului este mai mică de 50 °C;

1.2.1.1.3. frânele nu au fost utilizate timp de o oră.

1.2.1.2. În timpul încercării de frânare, axele nefrânate, dacă pot fi debreiate, nu trebuie să fie cuplate la axele frânate.

1.2.1.3. Încercarea trebuie efectuată în următoarele condiţii:

76/432/CEE (adaptat)

1.2.1.3.1. tractorul trebuie să fie încărcat la masa maximă, cu axa fără frână încărcată la masa maximă tehnic admisă, iar roţile axei cu frână să fie dotate cu pneuri care au cele mai mari dimensiuni prevăzute de către constructor. Pentru tractoarele cu frână pe toate roţile, axa din faţă trebuie să fie încărcată la masa maximă tehnic admisă;

76/432/CEE

1.2.1.3.2. încercarea trebuie repetată cu un tractor neîncărcat şi care nu are la bord decât conducătorul şi eventual o persoană cu sarcina de a urmări rezultatele încercării şi trebuie efectuată cu tractorul dotat cu pneuri care au cea mai mare dimensiune prevăzută de către constructor;

1.2.1.3.3. limitele prevăzute pentru eficacitatea minimă, fie pentru încercarea fără încărcătură, fie pentru încercarea cu încărcătură, sunt cele indicate la punctul 2.1.1;

1.2.1.3.4. drumul trebuie să fie orizontal.

1.2.2. Încercarea de tip 0 trebuie efectuată:

1.2.2.1. la viteza maximă prin construcţie, cu motorul debreiat;

1.2.2.2. trebuie atinsă eficacitatea minimă prevăzută.

1.3. Încercare de tip I

(încercare de pierdere a eficacităţii)

1.3.1. Tractoarele încărcate sunt verificate, astfel încât absorbţia de energie să fie echivalentă cu cea care se produce în acelaşi timp pentru un tractor încărcat condus cu o viteză stabilizată la 80 % ± 5 % din viteza prevăzută pentru încercarea de tip 0, pe parcursul unui kilometru în coborâre cu o pantă de 10 %, motorul fiind debreiat.

1.3.2. La sfârşitul încercării se măsoară, în condiţiile încercării de tip 0, cu motorul debreiat (condiţiile de temperatură fiind evident diferite), eficacitatea reziduală a dispozitivului de frânare de serviciu.

2. PERFORMANŢELE DISPOZITIVELOR DE FRÂNARE

2.1. Dispozitiv de frânare de serviciu

2.1.1. Frânele de serviciu ale tractoarelor trebuie să asigure:

96/63/CE Art. 1 şi Anexa, punctul 2

2.1.1.1. În condiţiile prevăzute pentru încercarea de tip 0, o distanţă de frânare care se calculează după cum urmează:

Smax≤0,15 V +(V2/116)

unde

V este viteza maximă prin construcţie în km/oră şi

Smax este distanţa maximă de frânare în metri.

76/432/CEE

2.1.1.2. după încercarea de tip I, eficacitatea reziduală care nu trebuie să fie mai mică de 75 % din cea prevăzută, nici mai mică de 60 % din valoarea constatată în momentul încercării de tip 0 (cu motorul debreiat).

2.2. Dispozitive de frânare de staţionare

2.2.1. Dispozitivul de frânare de staţionare trebuie să poată menţine tractorul încărcat oprit pe o pantă de 18 %, ascendentă sau descendentă, chiar dacă este combinat cu unul dintre celelalte dispozitive de frânare.

76/432/CEE (adaptat)

2.2.2. La tractoarele pentru care este permisă ataşarea uneia sau mai multor remorci, dispozitivul de frânare de staţionare al tractorului trebuie să poată menţine în stare de oprire, pe o pantă ascendentă sau descendentă de 12 %, un ansamblu constituit dintr-un tractor fără încărcătură şi o remorcă nefrânată de aceeaşi masă (nu mai mare de 3 tone).

76/432/CEE (adaptat)

2.2.3. Poate fi admis un dispozitiv de frânare de staţionare care trebuie să fie acţionat de mai multe ori înainte de a atinge eficacitatea prevăzută.

_______________

ANEXA III

FRÂNE CU ARC

1. DEFINIŢIE

„Frâne cu arc”: dispozitive pentru care energia necesară pentru frânare este furnizată de unul sau mai multe arcuri care funcţionează ca acumulatori de energie.

2. CERINŢE SPECIALE

2.1. Frâna cu arc nu trebuie utilizată pentru frânarea de serviciu.

2.2. Pentru oricare dintre valorile de presiune care pot fi întâlnite în circuitul de alimentare a camerei de compresiune, o uşoară variaţie a acestei presiuni nu trebuie să provoace o variaţie puternică a forţei de frânare.

2.3. Circuitul de alimentare a camerei de compresiune a arcurilor trebuie să conţină o rezervă de energie care să nu alimenteze nici un alt dispozitiv sau echipament. Această instrucţiune nu se aplică în cazul în care arcurile pot fi menţinute comprimate utilizând cel puţin două sisteme independente unul de celălalt.

2.4. Dispozitivul trebuie realizat astfel încât să fie posibilă apăsarea şi eliberarea frânelor cel puţin de trei ori, pornind de la o presiune iniţială în camera de compresiune a arcurilor egală cu presiunea maximă prevăzută. Această condiţie trebuie îndeplinită când frânele sunt reglate corespunzător.

2.5. Presiunea din camera de compresiune, începând cu care arcurile încep să acţioneze frânele, acestea fiind reglate corespunzător, nu trebuie să fie mai mare de 80 % din presiunea minimă de funcţionare normală disponibilă.

2.6. În cazul în care presiunea în camera de compresiune a arcurilor coboară la nivelul valorii de la care elementele frânelor sunt puse în mişcare, trebuie să intre în acţiune un dispozitiv de alarmă optic sau acustic. Sub rezerva îndeplinirii acestei condiţii, respectivul dispozitiv de alarmă poate fi acelaşi cu cel prevăzut în anexa I punctul 4.2.9.

2.7. Când un tractor autorizat să tracteze o remorcă cu frânare continuă sau semicontinuă este dotat cu frâne cu arc, funcţionarea automată a acestor frâne cu arc trebuie să antreneze funcţionarea frânelor vehiculului tractat.

3. SISTEMUL DE ELIBERARE

3.1. Frânele cu arc trebuie construite în aşa fel încât, în caz de defectare, eliberarea lor să fie posibilă fără a trebui să se utilizeze comanda lor normală. Această condiţie poate fi satisfăcută printr-un dispozitiv auxiliar (pneumatic, mecanic etc.).

3.2. În cazul în care pentru acţionarea dispozitivului menţionat la punctul 3.1 este necesară o unealtă sau o cheie, aceasta trebuie să se găsească la bordul tractorului.

_______________

ANEXA IV

FRÂNARE DE STAŢIONARE PRIN BLOCARE MECANICĂ A CILINDRILOR

(DISPOZITIVE DE BLOCARE)

1. DEFINIŢIE

„Blocare mecanică a cilindrilor de frână”: un dispozitiv care asigură funcţionarea frânei de staţionare prin blocarea mecanică a tijei pistonului de frână.

Blocarea mecanică se obţine prin vidarea aerului comprimat conţinut în camera dispozitivului de blocare; el este conceput în aşa fel încât să poată fi deblocat când camera dispozitivului de blocare este repusă sub presiune.

2. CERINŢE SPECIALE

2.1. Când presiunea din camera dispozitivului de blocare se apropie de nivelul corespunzător blocării mecanice, un dispozitiv de alarmă optică sau acustică trebuie să intre în funcţiune.

2.2. Pentru cilindrii echipaţi cu un dispozitiv de blocare mecanică, deplasarea pistonului frânei trebuie să poată fi asigurată prin intermediul a două rezerve de energie.

2.3. Cilindrul frânei blocate nu poate fi deblocat decât dacă se asigură posibilitatea acţionării din nou a frânei după această deblocare.

2.4. În caz de defectare a sursei de energie care alimentează camera dispozitivului de blocare, trebuie să existe un dispozitiv auxiliar de deblocare (de exemplu mecanic sau pneumatic) care să utilizeze, de exemplu, aerul conţinut într-un pneu al tractorului.

_______________

76/432/CEE (adaptat)

ANEXA V

MODEL

Denumirea autorităţilor competente |

ANEXǍ LA FIŞA DE OMOLOGARE CE DE TIP PENTRU TIPUL DE TRACTOR AGRICOL SAU PE ROŢI, PRIVIND SISTEMUL DE FRÂNARE[Articolul 4 din Directiva 2003/37/CE a Parlamentului European şi a Consiliului din 26 mai 2003 privind omologarea de tip a tractoarelor agricole sau forestiere, a remorcilor acestora şi a echipamentului remorcat interschimbabil, împreună cu sistemele, componentele şi unităţile lor tehnice separate] |

(...PICT...)

(...PICT...)

(...PICT...)

(...PICT...)

(...PICT...)

(...PICT...)

Număr de omologare CE de tip ……………………………………………...…................................ |

(...PICT...)

|

19. Tractor prezentat la omologarea CE de tip la data....................................................................................... |

(...PICT...)

|

23. Se acordă/refuză (1) omologarea CE de tip , în ceea ce priveşte frânarea. |

(...PICT...)

|

27. Se anexează documentele menţionate în anexa I punctele 2.2.1, 2.2.2 şi 2.2.3. |

(...PICT...)

|

_______________

ANEXA VI

Partea A

Directiva abrogată şi lista modificărilor ulterioare

(menţionate la articolul 7)

Directiva 76/432/CEE a Consiliului (JO L 122, 8.5.1976, p. 1) | |

Directiva 82/890/CEE a Consiliului (JO L 378, 31.12.1982, p. 45) | Numai articolul 1, alineatul (1) |

Directiva 96/63/CE a Comisiei (JO L 253, 5.10.1996, p. 13) | |

Directiva 97/54/EC a Parlamentului European şi a Consiliului (JO L 277, 10.10.1997, p. 24) | Numai în ceea ce priveşte trimiterea la Directiva 76/432/CEE în articolul 1 prima liniuţă |

Partea B

Termene de transpunere în dreptul intern şi de aplicare

(menţionate la articolul 7)

Directiva | Data limită de transpunere | Data de aplicare |

76/432/CEE | 1 ianuarie 1977 | 1 octombrie 1977 |

82/890/CEE | 21 iunie 1984 | - |

96/63/CE | 1 octombrie 1997(*) | - |

97/54/CE | 22 septembrie 1998 | 23 septembrie 1998 |

____________

(*) În conformitate cu articolul 2 din Directiva 96/63/CE:

„(1) De la 1 octombrie 1997, statele membre nu pot:

– refuza, pentru o categorie de tractoare, acordarea omologării CE de tip, eliberarea documentului menţionat la articolul 10 alineatul (1) ultima liniuţă din Directiva 74/150/CEE sau acordarea omologării naţionale de tip şi nici

– interzice înmatricularea, vânzarea sau punerea în circulaţie a tractoarelor

din motive legate de sistemele de frânare, în cazul în care tractoarele sunt conforme cu cerinţele Directivei 76/432/CEE, astfel cum a fost modificată prin prezenta directivă.

(2) De la 1 martie 1998, statele membre:

– nu mai pot acorda omologarea CE de tip sau elibera documentul menţionat la articolul 10 alineatul (1) ultima liniuţă din Directiva 74/150/CEE şi

– pot refuza acordarea omologării naţionale de tip pentru o categorie de tractoare

din motive legate de sistemele de frânare, dacă nu sunt respectate cerinţele Directivei 76/432/CEE, astfel cum a fost modificată prin prezenta directivă.”

____________

ANEXA VII

Tabel de Corespondenţă

Directiva 76/432/CE | Directiva 96/63/CE | Prezenta directivă |

Articolul 1 | | Articolul 1 |

Articolul 2 | | - |

- | Articolul 2 alineatul (1) cuvinte introductive | Articolul 2 alineatul (1) cuvinte introductive |

- | Articolul 2 alineatul (1) prima liniuţă | Articolul 2 alineatul (1) litera (a) |

- | Articolul 2 alineatul (1) a doua liniuţă | Articolul 2 alineatul (1) litera (b) |

- | Articolul 2 alineatul (1) cuvintele de încheiere | Articolul 2 alineatul (1) cuvinte introductive |

- | Articolul 2 alineatul (2) cuvinte introductive | Articolul 2 alineatul (2) |

| Articolul 2 alineatul (2) prima liniuţă | - |

| Articolul 2 alineatul (2) a doua liniuţă | Articolul 2 alineatul (2) |

| Articolul 2 alineatul (2) cuvintele de încheiere | Articolul 2 alineatul (2) |

Articolul 3 | | Articolul 3 |

Articolul 4 | | Articolul 4 |

Articolul 5 | | Articolul 5 |

Articolul 6 alineatul (1) | | - |

Articolul 6 alineatul (2) | | Articolul 6 |

- | | Articolul 7 |

- | | Articolul 8 |

Articolul 7 | | Articolul 9 |

Anexele I - V | | Anexele I - V |

- | | Anexa VI |

- | | Anexa VII |

________________

[1] COM(87) 868 PV.

[2] A se vedea anexa 3 din partea A a susmenţionatelor concluzii.

[3] Efectuată în conformitate cu Comunicarea Comisiei către Parlamentul European şi Consiliu - Codificarea Acquis-ului comunitar, COM(2001) 645 final.

[4] A se vedea anexa VI, partea A, la prezenta propunere.

[5] JO C [...], [...], p. [...].

[6] JO L 122, 8.5.1976, p. 1.

[7] A se vedea anexa VI, partea A.

[8] JO L 171, 9.7.2003, p. 1.

--------------------------------------------------